《和李子约户曹四纪权室》
宋代·华镇

主人才术照几先，虚室端居宰利权。谁觉市征非往日，自知岁课埒当年。

高梧六月生秋色，修竹三冬起紫烟。平日纷纷讥识地，不妨澄寂事经禅。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。